ΓΡΑΠΤΗ ΕΡΩΤΗΣΗ E-2031/02

υποβολή: Emilia Mller (PPE-DE) προς την Επιτροπή

(9 Ιουλίου 2002)

Θέμα: Υπερβάσεις βάρους σε τουριστικά λεωφορεία μεγάλων αποστάσεων

Ένας γερμανός ιδιοκτήτης εταιρείας λεωφορείων αγόρασε το 2000 ένα λεωφορείο μεγάλων αποστάσεων, το οποίο ζυγίστηκε για πρώτη φορά το 2002 κατά τη διάρκεια ενός ταξιδιού εντός της Ευρώπης. Έως τότε δεν είχε τεθεί ποτέ θέμα συνολικού βάρους και δεν είχεπάρξει λόγος να αμφισβητηθούν τα στοιχεία κατασκευής και τεχνικού ελέγχου που αναγράφονταν στην άδεια κυκλοφορίας του οχήματος.

Εκ τωνστέρων, αποδείχτηκε, ωστόσο, ότιπολογίστηκαν 68 κιλά για κάθε επιβάτη, χωρίς να ληφθούνπόψη ούτε οι αποσκευές ούτε το αναγκαίο πρόσθετο φορτίο.

Ήδη με 30 περίπου επιβάτες το λεωφορείο είχε φθάσει συνολικό βάρος 18 τόνων, παρ' όλο που η άδεια του οχήματος προβλέπει 49 επιβάτες. Περισσότεροι επιβάτες συνεπάγονταιπέρβαση βάρους και πολύωρα αναγκαστικά διαλείμματα στα σημεία ζύγισης, προμήθευση οχημάτων για τη μεταφορά τουπέρβαρου σε αποσκευές, πρόστιμα και απώλεια της ασφαλιστικής κάλυψης.

Για τον λόγο αυτό θα ήθελα να απευθύνω στην Επιτροπή την ακόλουθη ερώτηση:

1. Δικαιολογείται η επιβολή χρηματικού προστίμου σε έναν ιδιοκτήτη εταιρείας λεωφορείων, όταν πρόκειται στην ουσία για εσφαλμένα στοιχεία της άδειας κυκλοφορίας του οχήματος και του τεχνικού ελέγχου·

2. Είναι δυνατή η αύξηση σε ευρωπαϊκό επίπεδο του βάρους κατά άξονα και του συνολικού βάρους των λεωφορείων σε ευρωπαϊκό επίπεδο·

3. Εάν ναι, ποια μέτρα μπορούν να ληφθούν σε ευρωπαϊκό επίπεδο, προκειμένου να αποφευχθούν στο μέλλον ανάλογα περιστατικά·

4. Τι συνιστά η Επιτροπή στους ιδιοκτήτες εταιρειών λεωφορείων στην προκειμένη περίπτωση·

Απάντηση της κας de Palacio εξ ονόματος της Επιτροπής

(27 Αυγούστου 2002)

Η οδηγία 96/53/ΕΚ(1) του Συμβουλίου της 25ης Ιουλίου 1996 σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές, όρισαν τους 18 τόννους (t) ως το μέγιστο βάρος για τα διαξονικά οχήματα (παράρτημα I, σημείο 2.3.1) που τους εξασφαλίζει την ελεύθερη κυκλοφορία στην Ένωση. Το γεγονός ότι το πούλμαν είχε αποσπάσει την έγκριση τύπου στη Γερμανία για τη μεταφορά 49 επιβατών κατά μέγιστο όριο (πιθανότατα χωρίς αποσκευές) δεν απαλλάσσει τον φορέα εκμετάλλευσης από τηνποχρέωση τήρησης των μέγιστων βαρών που επιβάλλει η προαναφερθείσα οδηγία σχετικά με τις διεθνείς μεταφορές.

Η τυχόν αύξηση του συνολικού βάρους ή των μέγιστων αξονικών βαρών για πούλμαν σε ευρωπαϊκό επίπεδο θα απαιτούσε την τροποποίηση της εν λόγω οδηγίας. Ωστόσο, τέτοιο ενδεχόμενο δεν αντιμετωπίζεται προς το παρόν. Πράγματι, η αιτιολογική σκέψη αριθ. (5) της οδηγίας 2002/7/ΕΚ(2) του Ευρωπαϊκού Κοινοβουλίου και του Συμβουλίου της 18ης Φεβρουαρίου 2002, για την τροποποίηση της οδηγίας 96/53/ΕΚ του Συμβουλίου, όσον αφορά τις μέγιστες διαστάσεις των λεωφορείων, ορίζει σαφώς ότι οι εναρμονισμένοι κανόνες για τα μέγιστα βάρη και τις μέγιστες διαστάσεις θα πρέπει να παραμείνουν σταθεροί μακροπρόθεσμα.

Όσον αφορά την έγκριση τύπου των πούλμαν, ας σημειωθεί ότι μέχρι σήμεραφίστανται, όντως, διαφορετικές τεχνικές απαιτήσεις στα κράτη μέλη· ωστόσο, αυτό δεν σημαίνει ότι είναι δυνατό άλλες διατάξεις ναπερισχύσουν των κανόνων που περιέχονται στην οδηγία 96/53/ΕΚ. Επιπλέον, στο αμέσως προσεχές μέλλον, η θέση σε ισχύ της οδηγίας 2001/85/ΕΚ(3) (από 13ης Φεβρουαρίου 2004), θα εισαγάγει, όσον αφορά τους νέους τύπους οχημάτων, την κοινοτική έγκριση τύπου. Ωστόσο, οι εναρμονισμένες αυτές διατάξεις δεν θαπερισχύουν, σε καμία περίπτωση, τωνποχρεώσεων που απορρέουν από την οδηγία 96/53/ΕΚ.

(1) ΕΕ L 235 της 17.9.1996.

(2) ΕΕ L 67 της 9.3.2002.

(3) Οδηγία 2001/85/ΕΚ του Ευρωπαϊκού Κοινοβουλίου και του Συμβουλίου της 20ής Νοεμβρίου 2001 περί ειδικών διατάξεων για οχήματα μεταφοράς επιβατών άνω των οκτώ θέσεων εκτός της θέσεως του οδηγού, ΕΕ L 42 της 13.2.2002.